
Yn y fideo 5-8 munud ohonof i yn dysgu, rydw i yn gwneud y wal ‘Bore da’ mae’r dosbarth yn gwneud pob bore sydd yn cynnwys elfennau o iaith a rhifedd. Mae hyn yn hanfodol i wneud gan gyda’r oedran yna (Derbyn a Blwyddyn 1) mae rhaid ailadrodd yr un sgiliau trosodd a throsodd fel bod nhw yn cofio. Yn ychwanegol mae’n helpu iddyn nhw gofio’r drefn maen nhw yn gwneud pethau yn y dosbarth gan fod nhw yn dechrau pob dydd yr un ffordd trwy gael yr ymennydd i weithio mor gynteg a phosib.

Targed
Fy nharged cyn gwneud y dasg yma oedd sicrhau fy mod i yn treiglo yn gywir pob tro er mwyn osgoi dysgu iaith anghywir i’r plant. Ysgrifennodd yr athrawes dosbarth hon yn fy nyddlyfr gan roedd hyn yn rhywbeth wnaeth hi sylweddoli oedd rhaid i mi weithio ar gyda fy iaith ar lafar ac ysgrifenedig. Roeddwn i wedi defnyddio taflen treigladau er mwyn helpu gwybod y treigladau cywir a phryd i ddefnyddio nhw. Yn ychwanegol mae’n rhaid i mi wybod hyn er mwyn gallu cywiro’r plant pam maen nhw yn defnyddio iaith anghywir.

Wal Fore da
Mae’r wal fore da yn cynnwys nifer o wahanol rannau sydd yn cynnwys elfennau o iaith a rhifedd syml er mwyn ymarfer y sgiliau yma yn aml i geisio datblygu neu wella ar gyfer ei waith dosbarth. Mae plant yr oedran yna yn anghofio sgiliau yn hawdd felly mae ailadrodd nhw pob bore yn help iddyn nhw gofio’r sgiliau yma ac wedyn defnyddio nhw yn ystod y dydd. I ddechrau rydw i yn gofyn iddyn nhw “Pa ddydd yw hi heddi?” a “Beth yw’r dyddiad?” er mwyn helpu iddyn nhw gysylltu gyda’r byd o’i gwmpas ac adnabod trefn yr wythnos. Trwy ofyn y dyddiad mae hyn yn helpu nhw i sylweddoli pob y dyddiad yn mynd lan 1 rhif pob dydd ac wedyn maen nhw yn gwybod sut i weithio allan y dyddiad os oedd dyddiad ddoe y 16eg fel enghraifft. Nesaf rydw i yn holi “Sut dywydd yw hi heddi?” ac mae rhaid iddyn nhw ateb trwy ddefnyddio iaith gywir “Mae hi’n bwrw glaw”. Yna maen nhw yn canu can y dyddiau’r wythnos a misoedd y flwyddyn. Mae hyn yn ffordd dda i helpu nhw gofio enwau a threfn y dyddiau a misoedd yn ogystal â faint o fisoedd sydd mewn blwyddyn a faint o ddyddiau sydd mewn wythnos. Yna rydw i yn cwestiynu nhw “Faint o blant sydd yn absennol?” i weld os oedden nhw yn cofio pan oedd yr athrawes dosbarth wedi gwneud y gofrestr. Wedyn trwy wybod faint o blant sydd yn absennol roeddwn i wedi defnyddio’r llinell rhif sydd ar y wal er mwyn helpu nhw cyfri nôl 10 o 24 (nifer o blant sydd yn y dosbarth) i weithio allan faint oedd yn bresennol. Rydw i yn dewis un ferch ac un bachgen i fod yn helpwr y dydd ac yna ysgrifennu ei enwau ar y wal. Yna rydw i yn holi nhw beth sydd yn debyg rhwng y ddau enw ac mae rhaid iddyn nhw ateb trwy ddefnyddio iaith gywir e.e. “Mae gan Isaac ‘a’ ac mae gan Anwen ‘a”. Wnes i herio nhw trwy ofyn beth oedd y gwahaniaeth rhwng y ddwy lythyren ‘a’ yn ei enwau a llwyddodd un ferch i sylweddoli bod gan un prif lythyren ac roedd gan yr un arall llythyren fach. Cyfron nhw faint o lythrennau oedd yn yr enwau ac adio nhw lan er mwyn cynnwys elfen o fathemateg. Gofynnais i ble ydw i un rhoi’r unedau a degau wrth ysgrifennu y rhif 17 a holi sut ydyn nhw yn gwybod hyn. 

Beth aeth yn dda?
Yn ystod y dasg yma teimlaf fy mod i wedi holi cwestiynau yn effeithiol er mwyn cael yr atebion roedden i angen allan o’r plant. Siaradais i yn glir fel bod pob disgybl gallu clywed ac wedi llwyddo i dawelu nhw pan oedd angen a rheoli ymddygiad y dosbarth. Defnyddiais i iaith gywir wrth holi cwestiynau a cheisio cael y plant i ateb yn gywir hefyd e.e. ‘Mae gan…’ ‘Mae hi’n bwrw glaw’. Wnaeth y dosbarth ar y fwyaf cadw lefel canolbwyntio yn gyson trwy gydol y sesiwn ac roedden nhw yn awyddus i ateb cwestiynau trwy roi dwylo i fyny a chymryd rhan gyda chanu caneuon a chyfri ar y llinell rhif. Roedden nhw wedi siarad yn Gymraeg trwy gydol y dasg ac wedi gwrando ar y fwyaf trwy dim ond siarad ar ôl rhoi dwylo lan.

Beth alla i wella y tro nesaf?
Tro nesaf alla i wella trwy roi mwy a phwyslais ar yr ochr iaith o’r wal fore da gan roedd yna gymysgedd o iaith a rhifedd. Alla i wneud hyn trwy herio nhw yn fwy gydag enwau’r plant ac ymarfer dweud y dyddiad yn gywir e.e. ‘Yr ail ar bymtheg o Fawrth’ fel bod nhw yn dechrau clywed y ffordd arall rydym yn dweud gwahanol rifau. Yn ychwanegol, bydda i’n bethau i weithio ar dreiglo yn gywir gan nad oeddwn i wedi gwneud hyn pob tro yn ystod y dasg. Bydda i’n gwneud hyn trwy ymarfer gyda’r daflen treigladau trwy adnabod ble es i yn anghywir. Mae hyn yn bwysig i gywiro er mwyn sicrhau bod y plant yn gwneud hyn yn gywir hefyd gan fod nhw yn copïo popeth rydych chi yn gwneud yr oedran yna. Yn ogystal â hyn bydda i allu cywiro plant pan dydyn nhw ddim yn treiglo neu yn treiglo yn anghywir.
